b'\n_START_ARTICLE_\nTunnuslaji\n_START_PARAGRAPH_\nTunnuslaji on kasvilaji, jonka perusteella m\xc3\xa4\xc3\xa4ritell\xc3\xa4\xc3\xa4n mets\xc3\xa4tyyppioppiin liittyvin perustein mets\xc3\xa4n tai suon kasvupaikkatyyppi. Tunnuslajia kutsutaan my\xc3\xb6s luonnehtijalajiksi tai mets\xc3\xa4tyyppien nimikkolajiksi._NEWLINE_Kentt\xc3\xa4kerroksen tunnuslajeja ovat muun muassa mustikka, puolukka ja kanerva. Koska samoja tunnuslajeja voi olla jopa kymmenen eri mets\xc3\xa4tyypin tunnuksena, on tunnuslaji v\xc3\xa4ltt\xc3\xa4m\xc3\xa4t\xc3\xb6n muttei riitt\xc3\xa4v\xc3\xa4 ehto mets\xc3\xa4n kasvupaikkatyypin m\xc3\xa4\xc3\xa4ritt\xc3\xa4miseksi. T\xc3\xa4t\xc3\xa4 varten m\xc3\xa4\xc3\xa4rityst\xc3\xa4 t\xc3\xa4ydennet\xc3\xa4\xc3\xa4n erotuslajilla, joita kutsutaan my\xc3\xb6s opaskasviksi.'